Zoe Michael

Zoe Michael (født 3. februar 2002) er en australsk alpinist og freestylekjører, som representerer klubben Park City ski Team. Hun trenes av Jason Hey.

Idrettskarriere

Sesongen 2018/19 
Michael deltok i sitt første FIS-renn i august 2018, i Falls Creek i Australia, der hun kom på sjuendeplass i slalåm. Hun deltok i flere renn i Australia/New Zealand Cup i alpint 2018/19, og kom på 36.-plass totalt, med 26 poeng. Hun deltok også i Nor-Am Cup i alpint 2018/19, men fullførte bare ett av rennene, og kom på 93.-plass totalt. 

I Australia/New Zealand Cup i freestyle 2018/19 kom hun på 29.-plass totalt, med 10,60 poeng.

Sesongen 2019/20 

I Australia/New Zealand Cup i alpint 2019/20 fikk hun en femteplass i slalåm som beste enkeltplassering, og kom på 15.-plass totalt, med 117 poeng. Hun deltok i alpint under Vinter-OL for ungdom 2020, der hun var flaggbærer under åpningsseremonien. Der kom hun på 43.-plass i super-G, og kjørte hun ut i den påfølgende kombinasjonsslalåmen. I storslalåm kom hun på 25.-plass, og i slalåm kom hun på 27.-plass. Hun deltok også i parallellslalåm for mikslag, der hun deltok sammen med Thomas Hoffman, disse endte på 12.-plass etter at de tapte åttendedelsfinalen mot Sverige. I tillegg deltok hun i øvelsen skicross i freestyle under Vinter-OL for ungdom 2020, og kom der på 16.-plass.

Referanser

Eksterne lenker 
 
  Profil hos Vinter-OL for ungdom 2020 

Australske alpinister
Australske freestylekjørere‎
Deltakere under Vinter-OL for ungdom 2020